Boga "Sigiisyo" halkan ayaa laga soo toosiyay. Sharabaad (; ) wadar ahaan noqoneysa Sharabaado sidoo kale looga yaqaano koonfurta Soomaaliya Sigiis (wadar: Sigiisyo), waa nooc ka mid ah hu'ga kuwaasi oo lagu xidho lugaha si uga ilaaliyo lugaha dhamaan wixii khatar ah. Sharabaaduhu waa sheey ka tirsan dharka taasi oo lagu xidho lugaha. Sharabaaduhu waxay ka mid yihiin hu'ga caadiga ah ee si joogto ah dadku isticmalaan dhamaan dacalada caalamka. Si la mid ah dharka noocyadiisa kala duwan, sharabaadaha waxaa laga sameeyaa dun, cudbi iyo waxyaabo kale oo la isku daray. Qaar ka mid ah sharabaadaha waa shay dabacsan oo ka samaysan dun, ama cudbi, ama harag kaasi oo la tolay. Dharka waxaa laga sameeyaa dun ka timaada haraga xoolaha, xayawaanka iyo cudbiga iyo noocyo aartifishal ah. Marka dharka la samaynayo waxa la isticmaalaa habab badan oo kala duwan, waxaa ugu caansan tolida, mareegida, iyo isku xidhxidhka dunta. Sharabaadaha waxay ka mid yihiin dharka dadku isticmaalaan kaasi oo loo xidho in lugaha ka difaaco dhaxanta, qaboowga, roobka iyo qoraxda. Sidoo kale, sharabaaduhu waxaa loo xidhaa xarago iyo isqurxin, labiska iyo damaashaadka.